stanford-oval/wikipedia huggingface dataset:
เพียรศักดิ์ นิสสัยสุข
ประวัติ

เพียรศักดิ์ นิสสัยสุข เป็นนักการเมืองชาวสิงห์บุรี ได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งอย่างต่อเนื่อง 4 สมัยติดต่อกัน คือ ครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม ครั้งที่สามในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง เนื่องจากกระแสของจอมพล ป. ไม่ค่อยดีนัก สมาชิกส่วนใหญ่จึงไม่สังกัดพรรคการเมืองใด แต่เพียรศักดิ์ก็ได้เข้าร่วมรัฐบาลโดยสนับสนุน ถนอม กิตติขจร เป็นนายกรัฐมนตรี ต่อมาครั้งที่สี่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย นำโดยจอมพลถนอม กิตติขจร ซึ่งก่อตั้งในปี พ.ศ. 2511
เพียรศักดิ์ห่างหายไปจากการเมือง 2 สมัย และกลับมาร่วมจัดตั้งพรรคสังคมชาตินิยม และชนะการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม ของหม่อมราชวงศ์คึกฤทธิ์ ปราโมช
ในระหว่างดำรงตำแหน่งสมาชิกสภาผู้แทนราษฎรจังหวัดสิงห์บุรี เขาได้มีบทบาทในการริเริ่มผลักดันการจัดตั้งโรงเรียนหลายแห่ง อาทิ โรงเรียนทองเอนวิทยา โรงเรียนศรีศักดิ์สุวรรณวิทยา โรงเรียนบางระจันวิทยา เป็นต้น
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
เทศบาลเมืองสุรินทร์

บทความนี้เกี่ยวกับเทศบาลเมือง สำหรับความหมายอื่น ดูที่ สุรินทร์ (แก้ความกำกวม)
| เทศบาลเมืองสุรินทร์ |
| --- | --- |
เทศบาลเมือง
สี่แยกใจกลางเทศบาลเมืองสุรินทร์
   ตรา
ทม.สุรินทร์ที่ตั้งของเทศบาลเมืองสุรินทร์
พิกัด: 14°53′6″N 103°29′16.8″E﻿ / ﻿14.88500°N 103.488000°E﻿ / 14.88500; 103.488000
ประเทศ:  ไทย
จังหวัด: สุรินทร์
อำเภอ: เมืองสุรินทร์
การปกครอง
 • นายกเทศมนตรี: วรรธนินทร์ ตั้งทวีสิทธิ์
พื้นที่
 • ทั้งหมด: 11.39 ตร.กม. (4.40 ตร.ไมล์)
ประชากร (2560)
 • ทั้งหมด: 39,168 คน
 • ความหนาแน่น: 3,438.81 คน/ตร.กม. (8,906.5 คน/ตร.ไมล์)
รหัส อปท.: 04320102
เว็บไซต์: www.mosurin.go.th
 ส่วนหนึ่งของสารานุกรมประเทศไทย
เทศบาลเมืองสุรินทร์ เป็นเทศบาลเมืองแห่งหนึ่งที่มีพื้นที่ครอบคลุมตำบลในเมือง อำเภอเมืองสุรินทร์ จังหวัดสุรินทร์ ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดสุรินทร์
อนุสาวรีย์พระยาสุรินทรภักดีศรีณรงค์จางวาง (ปุม) เจ้าเมืองสุรินทร์คนแรก
วัดบูรพาราม
ศาลหลักเมืองสุรินทร์
ที่ตั้งและอาณาเขต

เทศบาลเมืองสุรินทร์ ตั้งอยู่ทางตอนใต้ของภาคตะวันออกเฉียงเหนือ ประมาณเส้นแวงที่ 103 องศาตะวันออก และเส้นรุ้งที่ 15 องศาเหนือ ห่างจากกรุงเทพมหานครโดยทางรถไฟ ประมาณ 420 กิโลเมตร หรือโดยทางรถยนต์ประมาณ 454 กิโลเมตร ปัจจุบันเทศบาลเมืองสุรินทร์มีพื้นที่ประมาณ 11.39 ตารางกิโลเมตร มีอาณาเขตติดต่อดังนี้
ทิศเหนือ ตั้งแต่หลักเขตที่ 9 ถึงหลักเขตที่ 1 ติดกับตำบลแกใหญ่ อำเภอเมืองสุรินทร์ จังหวัดสุรินทร์
ทิศตะวันออก จากหลักเขตที่ 1 หลักเขตที่ 2 หลักเขตที่ 3 และหลัก เขตที่ 4 ติดกับตำบลสลักได อำเภอเมืองสุรินทร์ จังหวัดสุรินทร์
ทิศใต้ จากหลักเขตที่ 4 หลักเขตที่ 5 หลักเขตที่ 6 และหลักเขตที่ 7 ติดกับตำบลนอกเมือง อำเภอเมืองสุรินทร์ จังหวัดสุรินทร์
ทิศตะวันตก จากหลักเขตที่ 7 หลักเขตที่ 8 และหลักเขตที่ 9 ติดกับตำบลนอกเมือง อำเภอเมืองสุรินทร์ จังหวัดสุรินทร์
ประชากรและชุมชน

จำนวนประชากรตามสถิติทะเบียนราษฎร ณ เดือน มีนาคม 2550 เทศบาลเมืองสุรินทร์มีจำนวนประชากรทั้งสิ้น 40,289 คน แบ่งเป็นชาย 18,920 คน หญิง 21,369 คน จำนวนบ้าน 13,946 หลังคาเรือน ความหนาแน่นของประชากรโดยเฉลี่ย 3,537 คนต่อตารางกิโลเมตร ผู้มีสิทธิเลือกตั้งจำนวน 27,702 คน
ชุมชนในเขตเทศบาลที่จัดตั้งขึ้น มีจำนวน 32 ชุมชน ดังนี้
ชุมชนบ้านถนน
ชุมชนศรีจุมพล
ชุมชนโพธิ์ทอง
ชุมชนไตรรงค์
ชุมชนสระโบราณ
ชุมชนหน้าสถานีรถไฟ
ชุมชนบำรุงราษฎร์
ชุมชนเทพสุนทร
ชุมชนหลังตลาด
ชุมชนทุ่งโพธิ์
ชุมชนดองกะเม็ด
ชุมชนพรหมเทพ
ชุมชนโพธิ์ร้าง-โพธิ์กลาง
ชุมชนศรีไผทสมันต์
ชุมชนศาลาลอย
ชุมชนเกาะลอย
ชุมชนปอยปริง-ปอยหลวง
ชุมชนสุรินทร์ภักดี
ชุมชนประทุมเมฆ
ชุมชนเทศบาลอนุสรณ์
ชุมชนหมอกวน
ชุมชนตาดอก
ชุมชนศรีบัวราย
ชุมชนหนองบัว
ชุมชนโดนไข
ชุมชนศรีดอกจาน
ชุมชนศรีเทพ
ชุมชนบูรพาราม
ชุมชนมั่งมีศรีสุข
ชุมชนปัทมานนท์
ชุมชนเทศบาลอนุสรณ์ 2
ชุมชนโนงปรีง
การขนส่ง

ในเขตเทศบาลเมืองสุรินทร์มีสถานีขนส่งผู้โดยสารจังหวัดสุรินทร์ และสถานีรถไฟสุรินทร์ นอกจากนี้ ยังมีท่าอากาศยานใกล้เคียง คือ ท่าอากาศยานสุรินทร์ภักดี ซึ่งอยู่นอกเขตเทศบาล
นายกเทศมนตรี

| ลำดับ | ชื่อ-สกุล | วาระ |
| --- | --- | --- |
| 1 | นายขาว ธรรมสุชาติ | 11 กุมภาพันธ์ พ.ศ. 2479 - 31 ตุลาคม พ.ศ. 2490 |
| 2 | นายประธาน วิเชียร | 1 พฤศจิกายน พ.ศ. 2490 - 31 ตุลาคม พ.ศ. 2492 |
| 3 | นายมานิต จินดากุล | 1 พฤศจิกายน พ.ศ. 2492 - 30 พฤศจิกายน พ.ศ. 2493 |
| 4 | นายผาย ระดมสุข | 1 ธันวาคม พ.ศ. 2493 - 25 กันยายน พ.ศ. 2494 |
| 5 | นายประธาน วิเชียร | 26 กันยายน พ.ศ. 2494 - 4 มีนาคม พ.ศ. 2507 |
| 6 | นายสวัสดิ์ ชาญวิจิตร | 5 มีนาคม พ.ศ. 2507 - 15 ธันวาคม พ.ศ. 2507 |
| 7 | ร.ต.ท.บุศย์ จินตนา | 16 ธันวาคม พ.ศ. 2507 - 12 กรกฎาคม พ.ศ. 2510 |
| 8 | นายศักดิ์ศิลป์ สุขจาติ | 13 กรกฎาคม พ.ศ. 2510 - 30 มกราคม พ.ศ. 2511 |
| 9 | นายขาว ธรรมสุชาติ | 31 มกราคม พ.ศ. 2511 - 14 มกราคม พ.ศ. 2516 |
| 10 | นายชวาล วรรณศรี | 15 มกราคม พ.ศ. 2516 - 5 ธันวาคม พ.ศ. 2517 |
| 11 | นายพิบูล รัตนจันทร์ | 6 ธันวาคม พ.ศ. 2517 - 5 มกราคม พ.ศ. 2518 |
| 12 | นายสินชัย ธนสมุทร | 6 มกราคม พ.ศ. 2518 - 5 พฤษภาคม พ.ศ. 2520 |
| 13 | นายพิบูล รัตนจันทร์ | 6 พฤษภาคม พ.ศ. 2520 - 1 สิงหาคม พ.ศ. 2520 |
| 14 | นายสินชัย ธนสมุทร | 2 สิงหาคม พ.ศ. 2520 - 16 มิถุนายน พ.ศ. 2523 |
| 15 | นายสมบูรณ์ เรืองกาญจนเศรษฐ์ | 17 มิถุนายน พ.ศ. 2523 - 24 กันยายน พ.ศ. 2528 |
| 16 | นายพัฒนา ผ่องใส | 25 กันยายน พ.ศ. 2528 - 2 กันยายน พ.ศ. 2529 |
| 17 | นายวิรัช รัศมีเทศ | 3 กันยายน พ.ศ. 2529 - 25 กันยายน พ.ศ. 2529 |
| 18 | นายสมบูรณ์ เรืองกาญจนเศรษฐ์ | 16 กันยายน พ.ศ. 2529 - 21 ตุลาคม พ.ศ. 2533 |
| 19 | นายศานิต หล่อเกษมศานต์ | 22 ตุลาคม พ.ศ. 2533 - 2 กรกฎาคม พ.ศ. 2535 |
| 20 | นายจิรศักดิ์ เกษณียบุตร | 3 กรกฎาคม พ.ศ. 2535 - 27 กันยายน พ.ศ. 2535 |
| 21 | นายรักษ์ หล่อเกษมศานต์ | 28 กันยายน พ.ศ. 2535 - 23 พฤศจิกายน พ.ศ. 2538 |
| 22 | นายฮุย รังคกูลนุวัฒน์ | 24 พฤศจิกายน พ.ศ. 2538 - 4 กุมภาพันธ์ พ.ศ. 2540 |
| 23 | นายสมโรจน์ คูกิจติเกษม | 4 กุมภาพันธ์ พ.ศ. 2540 - 3 กุมภาพันธ์ พ.ศ. 2541 |
| 24 | นายวรรธนินทร์ ตั้งทวีสิทธิ์ | 4 กุมภาพันธ์ พ.ศ. 2541 - 3 กุมภาพันธ์ พ.ศ. 2542 |
| 25 | นายไพศาล ศรีสุรินทร์ | 4 กุมภาพันธ์ พ.ศ. 2542 - 3 มกราคม พ.ศ. 2543 |
| 26 | นายบรรจง เลาหพงษ์ | 4 มกราคม พ.ศ. 2543 - 5 กุมภาพันธ์ พ.ศ. 2544 |
| 27 | นายบรรจง เลาหพงษ์ | 6 กุมภาพันธ์ พ.ศ. 2544 - 15 กุมภาพันธ์ พ.ศ. 2544 |
| 28 | นายพีระ บุญศิริธรรมชัย | 16 กุมภาพันธ์ พ.ศ. 2544 - 14 ตุลาคม พ.ศ. 2545 |
| 29 | นายบรรจง เลาหพงษ์ | 15 ตุลาคม พ.ศ. 2545 - 30 เมษายน พ.ศ. 2546 |
| 30 | นายพิเชต จันทร์เจริญชัย | 1 พฤษภาคม พ.ศ. 2546 - 24 ธันวาคม พ.ศ. 2546 |
| 31 | นายกริช เกตุเอี่ยม | 25 ธันวาคม พ.ศ. 2546 - 13 มิถุนายน พ.ศ. 2547 |
| 32 | นายสมชาย เกียรติคุณรัตน์ | 14 มิถุนายน พ.ศ. 2547 - 31 มกราคม พ.ศ. 2551 |
| 33 | นายสมบูรณ์ เรืองกาญจนเศรษฐ์ | 2 เมษายน พ.ศ. 2551 - 8 มีนาคม พ.ศ. 2555 |
| 34 | นายวรรธนินทร์ ตั้งทวีสิทธิ์ | 21 เมษายน พ.ศ. 2555 - 20 เมษายน พ.ศ. 2559 |
โคไตชิ

| มกุฎราชกุมารแห่งญี่ปุ่น 皇太子 |
| --- | --- |
ธงประจำพระอิสริยยศ
ผู้ดำรงตำแหน่งคนปัจจุบัน ตำแหน่งว่าง ตั้งแต่ 1 พฤษภาคม พ.ศ. 2562
การเรียกขาน: โคไต
สมาชิกของ: ราชวงศ์ญี่ปุ่น
จวน: พระราชวังโทงู
ผู้แต่งตั้ง: สมเด็จพระจักรพรรดิแห่งญี่ปุ่น
ผู้ประเดิมตำแหน่ง: เจ้าชายอูจิ โนะ วาคิอิราสึโคะ
สถาปนา: ไม่ปรากฏ
โคไตชิ (ญี่ปุ่น: 皇太子; โรมาจิ: Kōtaishi) พระอิสริยยศสำหรับองค์รัชทายาทหรือมกุฎราชกุมารแห่งญี่ปุ่นซึ่งมีมาแต่โบราณกาลโดยในบางครั้งองค์จักรพรรดิก็สถาปนาพระราชโอรสขึ้นเป็นรัชทายาทบางครั้งก็สถาปนาพระราชอนุชาเป็นรัชทายาท
ในยุคสมัยใหม่ จักรพรรดิเมจิ ได้สถาปนาเจ้าชายโยะชิฮิโตะพระราชโอรสองค์ใหญ่ซึ่งในเวลาต่อมาคือ จักรพรรดิไทโช ขึ้นเป็นรัชทายาทเมื่อวันที่ 8 พฤศจิกายน พ.ศ. 2430 นับได้ว่าเจ้าชายโยะชิฮิโตะเป็นรัชทายาทหรือมกุฎราชกุมารพระองค์แรกในญี่ปุ่นยุคสมัยใหม่
ในปัจจุบันตำแหน่งองค์รัชทายาทหรือมกุฎราชกุมารนั้นได้ว่างลงภายหลังจากที่ เจ้าชายนารูฮิโตะ มกุฎราชกุมารแห่งญี่ปุ่น ได้ขึ้นสืบราชบัลลังก์เป็น สมเด็จพระจักรพรรดินารูฮิโตะ ต่อจาก สมเด็จพระจักรพรรดิอากิฮิโตะ พระราชบิดาเมื่อวันพุธที่ 1 พฤษภาคม พ.ศ. 2562
เพียร เวชบุล

| เพียร เวชบุล |
| --- | --- |
เกิด: เพียร ฮุนตระกูล 27 พฤศจิกายน พ.ศ. 2441
เสียชีวิต: 20 เมษายน พ.ศ. 2527 (85 ปี)
แพทย์หญิง คุณหญิง เพียร เวชบุล (27 พฤศจิกายน พ.ศ. 2441 – 20 เมษายน พ.ศ. 2527) ถือเป็นหนึ่งในแพทย์หญิงคนแรก ๆ ของประเทศไทย เป็นผู้บุกเบิกทางด้านสุขภาพสตรีในประเทศไทย ได้รับการยกย่องว่าเป็น "แม่พระ" เนื่องจากอุทิศตนเพื่อเด็กกำพร้า โสเภณีและรักษากามโรค เพียรก่อตั้งมูลนิธิพีระยานุเคราะห์เพื่อช่วยเหลือสตรี เด็ก และสตรีนอกสมรส
ประวัติ

เพียร เวชบุล มีนามสกุลเดิมว่า ฮุนตระกูล เกิดที่ตำบลสบตุ๋ย อำเภอเมือง จังหวัดลำปาง เป็นบุตรของนายตรงกิจ และนางพันธ์ ฮุนตระกูล คหบดีเมืองลำปาง มีพี่ชาย 1 คน แต่เสียชีวิตแต่ยังเด็ก มารดาได้ฝากให้คุณยายเลี้ยง จนอายุ 7 ปี เข้ากรุงเทพเพื่อศึกษาต่อะดับประถมที่โรงเรียนเสาวภา และชั้นมัธยมศึกษาปีที่ 6 ที่โรงเรียนเซนต์โยเซฟคอนเวนต์ จากนั้นเข้าสมัครเรียนที่โรงเรียนแพทย์ยาลัย ณ ศิริราชพยาบาล แต่ไม่รับเข้าศึกษาเพราะยังไม่ปรากฏว่ามีผู้หญิงเรียนแพทย์ จึงเดินทางไปศึกษาวิชาภาษาฝรั่งเศสที่โรงเรียนเซนต์ปอลคอนแวนต์ในกรุงไซ่ง่อน เวียดนาม เป็นเวลา 1 ปี แล้วได้มาเป็นครูที่โรงเรียนอัสสัมชัญคอนแวนต์ และโรงเรียนเซนต์โยเซฟคอนเวนต์ เป็นเวลาประมาณ 2 ปี จากนั้นได้ไปศึกษาที่โรงเรียนลีเชบูมาเฟมองต์ ประเทศฝรั่งเศสโดยตามเสด็จพระองค์เจ้าประภาวสิทธิ์นฤมล พระชายาเสด็จในกรมพระกำแพงเพชรอัครโยธิน จนได้เรียนเตรียมวิทยาศาสตร์การแพทย์ และโรงเรียนแพทย์ ได้รับปริญญาทางการแพทย์มหาวิทยาลัยปารีส M.B. University of Paris, Faculty of Medicine, M.D. Faculty of Medicine, University of Paris ใช้เวลาศึกษาที่ฝรั่งเศสนาน 15 ปี จบในปี พ.ศ. 2476
เพียรเดินทางกลับประเทศไทยปี พ.ศ. 2480 ได้รับการบรรจุเป็นแพทย์โท กรมสาธารณสุข ทำงานราชการได้เพียง 1 ปี ต่อมา พ.ศ. 2481 ก่อตั้งมูลนิธิพีระยานุเคราะห์ ในพระอุปถัมภ์ของสมเด็จพระศรีนครินทราบรมราชชนนี เพื่อช่วยเหลือสตรี เด็ก และสตรีนอกสมรส จากนั้นเป็นประธานผู้ก่อตั้งบ้านเกร็ดตระการ ดูแลให้การสงเคราะห์โสเภณี และปี พ.ศ. 2484 เป็นนายแพทย์โท แผนกกามโรค กองแพทย์สังคม กระทรวงสาธารณสุข พ.ศ. 2485–2492 เป็นหัวหน้าแผนกโรคติดต่อเรื้อรัง กองโรคติดต่อ พ.ศ. 2493–2495 เป็นหัวหน้าแพทย์โทประจำกรม (บางรัก) พ.ศ. 2496–2497 เป็นนายแพทย์โท แผนกป้องกันและบำบัดกามโรค กองกามโรค พ.ศ. 2499–2500 เป็นนายแพทย์โท รักษาการแทนผู้อำนวยการ กองควบคุมกามโรคและคุดทะราด พ.ศ. 2501–2505 เป็นนายแพทย์เอก ประจำกองควบคุมกามโรคและคุดทะราด
เพียรได้รับเครื่องราชอิสริยาภรณ์ Commandeur Legion d’ Honour จากรัฐบาลฝรั่งเศส ในฐานะที่ได้ช่วยเหลือสงเคราะห์สตรีและเด็กกำพร้ามาเป็นเวลาช้านาน เมื่อปี พ.ศ. 2501 ได้รับรางวัล Spirit of Achievement ประจำปี 2506 จากมหาวิทยาลัยแพทย์อัลเบิร์ตไอน์สไตน์ แห่งเยชิวาในนครนิวยอร์ก ในฐานะที่ได้รับการเลือกให้เป็นสตรีนานาชาติที่ได้บำเพ็ญประโยชน์เพื่อมนุษยชาติ เพียรรับพระราชทานเหรียญตติยจุลจอมเกล้า และได้รับพระราชทานทุติยจุลจอมเกล้า ฮอลลีวูดยังได้สร้างภาพยนตร์เกี่ยวกับเธอในภาพยนตร์เรื่อง ผู้หญิงมหัศจรรย์
หมอเพียรได้รับนามสกุลพระราชทานใหม่ว่า เวชบุล จากสมเด็จพระศรีนครินทราบรมราชชนนี ในสมัย จอมพล ป. พิบูลสงคราม เป็นนายกรัฐมนตรี
ประวัติ > เครื่องราชอิสริยาภรณ์

พ.ศ. 2521 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2502 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2500 –  เหรียญกาชาดสมนาคุณ ชั้นที่ 1 (เหรียญทอง)
พ.ศ. 2497 –  เหรียญกาชาดสรรเสริญ
โค่วโถว

รูปแบบการกราบเพื่อแสดงความเคารพ
สำหรับกิริยาท่าทางที่คล้ายกันในวัฒนธรรมอื่น ดูที่ การหมอบกราบ
โค่วโถว (จีน: 叩頭) เป็นการแสดงความเคารพอย่างสูงโดยการหมอบกราบ คือการคุกเข่าและก้มศีรษะลงถึงพื้น ในวัฒนธรรมเขตจีน การโค่วโถวเป็นการแสดงความเคารพอย่างสูงที่สุด การมีใช้อย่างแพร่หลายเพื่อใช้แสดงความเคารพต่อผู้อาวุโส ผู้บังคับบัญชา หรือโดยเฉพาะอย่างยิ่งจักรพรรดิจีน เช่นเดียวกับวัตถุสักการะทางศาสนาและวัฒนธรรม ในยุคปัจจุบัน การโค่วโถวมีการใช้ที่ลดลง
ศัพทวิทยา

คำว่า "โค่วโถว" เขียนเป็นอักษรจีนว่า 叩頭/叩头 (ยฺหวิดเพ็ง: kau3 tau4; พินอิน: kòutóu) มีอีกคำเรียกหนึ่งว่า "เคอโถว" เขียนเป็นอักษรจีนว่า 磕頭/磕头 (พินอิน: kētóu; ยฺหวิดเพ็ง: hap6 tau4) แต่ความหมายของตัวอักษรมีความแตกต่างกัน โดย 叩 มีความหมายโดยทั่วไปว่า "เคาะ" หรือ "โขก" ส่วน 磕 มีความหมายว่าทั่วไปว่า "แตะบน (พื้นผิว)" และ 頭/头 มีความหมายว่าศีรษะ ต้นกำเนิดของธรรมเนียมนี้น่าจะอยู่ในช่วงยุควสันตสารทหรือยุครณรัฐของประวัติศาสตร์จีน (771–221 ก่อนคริสตกาล) เพราะเป็นธรรมเนียมที่มีสมัยราชวงศ์ฉิน (221 – 206 ก่อนคริสตกาล)
ดูเพิ่ม

โดเงซะ
การหมอบกราบ
วันทยหัตถ์
แหล่งข้อมูลอื่น

นิยามแบบพจนานุกรมของ kowtow ที่วิกิพจนานุกรม
โคเรียส์เน็กซต์ท็อปโมเดล (ฤดูกาลที่ 5)

ฤดูกาลของรายการโทรทัศน์
| โคเรียส์เน็กซต์ท็อปโมเดล |
| --- | --- |
ฤดูกาลที่ 5
ประเทศ: เกาหลีใต้
การออกอากาศ
เครือข่าย: Onstyle
ออกอากาศ: 16 สิงหาคม ค.ศ. 2014 (2014-08-16) – 1 พฤศจิกายน ค.ศ. 2014 (2014-11-01)
ลำดับฤดูกาล
← ก่อนหน้า ฤดูกาลที่ 4 
รายชื่อตอน
โคเรียส์เน็กซต์ท็อปโมเดล ฤดูกาลที่ 5 ออกอากาศตั้งแต่วันที่ 16 สิงหาคม ถึง 1 พฤศจิกายน 2014 ฤดูกาลนี้เป็นฤดูการสุดท้ายของรายการ โดยจะมีผู้เข้าแข่งขันเป็นผู้ชายมาร่วมสมัครด้วย อีกทั้งยังไม่จำกัดอายุในการรับสมัครของผู้เข้าแข่งขัน[ต้องการอ้างอิง] ในรอบ 6 คนสุดท้ายของฤดูกาลนี้ จะได้ไปแข่งขันกันต่อที่โทรอนโต ประเทศแคนาดา
ผู้ชนะในฤดูกาลนี้คือ ฮวัง กี-พึม อายุ 23 ปี
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | ผู้เข้าแข่งขัน | ผู้เข้าแข่งขัน | อายุ | ส่วนสูง  (เซนติเมตร) | น้ำหนัก  (กิโลกรัม) | ผลการแข่งขัน | ลำดับ |
| --- | --- | --- | --- | --- | --- | --- | --- |
| ♀ | 최지인 | ชเว จี-อิน | 26 | 176.5 | 52 | ถูกคัดออกในตอนที่ 1 | 16 |
| ♀ | 정소현 | ช็อง โซ-ฮย็อน | 20 | 178 | 51 | ถูกคัดออกในตอนที่ 2 | 15 |
| ♂ | 정동규 | ช็อง ด็อง-กยู | 19 | 184 | 65 | ถูกคัดออกในตอนที่ 3 | 14 |
| ♂ | 신재혁 | ชิน แจ-ฮย็อก | 21 | 189 | 73 | ถูกคัดออกในตอนที่ 4 | 13 |
| ♀ | 한지안 | ฮัน จี-อัน | 23 | 178 | 52 | ถูกคัดออกนอกห้องตัดสินในตอนที่ 5 | 12 |
| ♀ | 김승희 | คิม ซึง-ฮี | 16 | 171.3 | 51 | ถูกคัดออกในตอนที่ 5 | 11 |
| ♂ | 김정훈 | คิม จ็อง-ฮุน | 23 | 185 | 64 | ถูกคัดออกในตอนที่ 6 | 10 |
| ♀ | 김예림 | คิม แย-ลิม | 19 | 169.5 | 48 | ถูกคัดออกในตอนที่ 7 | 8-9 |
| ♂ | 반태은 | พัง แท-อึน | 24 | 188 | 63 | ถูกคัดออกในตอนที่ 7 | 8-9 |
| ♂ | 최정진 | ชเว จ็อง-จิน | 29 | 185 | 66 | ถูกคัดออกในตอนที่ 8 | 7 |
| ♂ | 정용수 | ช็อง ยง-ซู | 19 | 191 | 66 | ถูกคัดออกในตอนที่ 9 | 6 |
| ♀ | 김민정 | คิม มิน-จ็อง | 17 | 175 | 51 | ถูกคัดออกในตอนที่ 10 | 4-5 |
| ♀ | 현지은 | ฮย็อน จี-อึน | 19 | 180 | 55 | ถูกคัดออกในตอนที่ 10 | 4-5 |
| ♂ | 한승수 | ฮัน ซึง-ซู | 19 | 188 | 70 | รองชนะเลิศ | 2-3 |
| ♂ | 이철우 | อี ชึล-อู | 23 | 189 | 72 | รองชนะเลิศ | 2-3 |
| ♀ | 황기쁨 | ฮวัง กี-พึม | 23 | 175 | 51 | ชนะเลิศ | 1 |
ข้อมูลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 12 | ตอนที่>  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | กี-พึม | กี-พึม | แท-อึน | ซึง-ซู | ชึล-อู | กี-พึม | ซึง-ซู กี-พึม | จี-อึน | ซึง-ซู | มิน-จ็อง | จี-อึน | ชึล-อู | กี-พึม |  |  |  |
| 2 | ชึล-อู | ซึง-ซู | ซึง-ซู | ชึล-อู | กี-พึม |  | ซึง-ซู กี-พึม | กี-พึม | ยง-ซู | ชึล-อู | ซึง-ซู | ซึง-ซู | ชึล-อู ซึง-ซู |  |  |  |
| 3 | ยง-ซู | มิน-จ็อง | กี-พึม | แท-อึน | แท-อึน |  | ชึล-อู | ชึล-อู | มิน-จ็อง | จี-อึน | มิน-จ็อง | กี-พึม  | ชึล-อู ซึง-ซู |  |  |  |
| 4 | มิน-จ็อง | จ็อง-ฮุน | ชึล-อู | จี-อึน | ซึง-ซู |  | จ็อง-จิน | ซึง-ซู | กี-พึม | ซึง-ซู | กี-พึม | จี-อึน มิน-จ็อง |  |  |  |  |
| 5 | ซึง-ซู | แท-อึน | จ็อง-จิน | แจ-ฮย็อก | มิน-จ็อง |  | ยง-ซู | มิน-จ็อง | จี-อึน | กี-พึม | ชึล-อู | จี-อึน มิน-จ็อง |  |  |  |  |
| 6 | แท-อึน | จ็อง-จิน | จี-อัน | จี-อัน | ซึง-ฮี |  | จี-อึน | จ็อง-จิน | จ็อง-จิน | ยง-ซู | ยง-ซู |  |  |  |  |  |
| 7 | จี-อึน | ซึง-ฮี | แย-ลิม | แย-ลิม | จี-อึน |  | มิน-จ็อง | ยง-ซู | ชึล-อู | จ็อง-จิน |  |  |  |  |  |  |
| 8 | โซ-ฮย็อน | ชึล-อู | แจ-ฮย็อก | จ็อง-จิน | แย-ลิม |  | จ็อง-ฮุน | แท-อึน | แท-อึน แย-ลิม |  |  |  |  |  |  |  |
| 9 | จี-อิน | ยง-ซู | มิน-จ็อง | กี-พึม | ยง-ซู |  | แท-อึน | แย-ลิม | แท-อึน แย-ลิม |  |  |  |  |  |  |  |
| 10 | จ็อง-จิน | จี-อึน | จี-อึน | มิน-จ็อง | จ็อง-ฮุน | จ็อง-จิน จ็อง-ฮุน | แย-ลิม | จ็อง-ฮุน |  |  |  |  |  |  |  |  |
| 11 | ซึง-ฮี | ด็อง-กยู | จ็อง-ฮุน | ซึง-ฮี | จ็อง-จิน | จ็อง-จิน จ็อง-ฮุน | ซึง-ฮี |  |  |  |  |  |  |  |  |  |
| 12 | จ็อง-ฮุน | แจ-ฮย็อก | ด็อง-กยู | จ็อง-ฮุน | จี-อัน | จี-อัน |  |  |  |  |  |  |  |  |  |  |
| 13 | แจ-ฮย็อก | แย-ลิม | ซึง-ฮี | ยง-ซู | แจ-ฮย็อก |  |  |  |  |  |  |  |  |  |  |  |
| 14 | จี-อัน | โซ-ฮย็อน | ยง-ซู | ด็อง-กยู |  |  |  |  |  |  |  |  |  |  |  |  |
| 15 | ด็อง-กยู แย-ลิม | จี-อัน | โซ-ฮย็อน |  |  |  |  |  |  |  |  |  |  |  |  |  |
| 16 | ด็อง-กยู แย-ลิม | จี-อิน |  |  |  |  |  |  |  |  |  |  |  |  |  |  |
ผู้เข้าแข่งขันที่ชนะการแข่งขันประจำสัปดาห์
ผู้ที่ถูกคัดออกจากการแข่งขัน
ผู้เข้าแข่งขันที่ชนะการแข่งขันประจำสัปดาห์และถูกคัดออก
ผู้ที่ถูกคัดออกนอกห้องตัดสิน
ผู้เข้าแข่งขันที่ถูกเรียกชื่อร่วมกัน
ผู้ชนะเลิศการแข่งขัน
ตอนที่ 1 มีผู้เข้าแข่งขันเข้าถูกคัดเลือก 14 คน ด็อง-กยู และ แย-ลิม ถูกเพิ่มเข้ามาอีก 2 คน
ตอนที่ 5 หลังจากการเดินแบบ กี-พึม ถูกเรียกชื่อให้เป็นผู้ที่ชนะการแข่งขันประจำสัปดาห์ ในขณะที่ จ็อง-จิน, จี-อัน และ จ็อง-ฮุน ต้องตกเป็นสามคนสุดท้าย และ จี-อัน เป็นผู้ที่ถูกคัดออก
ในห้องตัดสินในตอนที่ 5 ซึง-ซู และ กี-พึม ถูกเรียกชื่อพร้อมกันเนื่องจากถ่ายภาพออกมาได้ดีเท่ากัน หลังจากนั้น ยุน-จู จึงเรียกชื่อตามปกติ
ตอนที่ 7 และ 10 ผู้เข้าแข่งขันถูกคัดออกเป็นคู่
ตอนที่ 11 เป็นรวมตัวและพูดคุยกันของผู้เข้าแข่งขัน
ข้อมูลการแข่งขัน > การแข่งขัน

Episode 1 Photo shoot: Promotional Pictures
Episode 2 Photo shoot: Hydrant Gymnastics
Episode 3 Music Video: How Do I Look?
Episode 4 Photo shoot: Gender Bending
Episode 5 Photo shoot: Flying Fabric Full Body & Beauty Shots
Episode 6 Photo shoot: Modeling on Stilts in Pairs
Episode 7 Photo shoot: Futuristic Post-Apocalypse
Episode 8 Photo shoot: High Fashion with Dreamworks Characters
Episode 9 Photo shoot: Masquerade at Casa Loma
Episode 10 Photo shoot: Luxury on a Yacht
Episode 12 Photo shoots: W Magazine Covers; Nude Tiffany & Co. Jewelry ads
การแปลงโฉม

Cheol-woo: Bleached blonde
Dong-kyu: Fade haircut
Jae-hyuk: Two-block part cut
Jeong-jin: Asymmetrical regent cut
Jian: Boyish short hair
Ji-eun: Asymmetrical bob cut
Jong-hoon: Dyed two-block cut
Kibbeum: Dyed light brown and layered
Min-jung: Pageboy haircut
Seung-hee: Two-tone dyed hair
Seung-soo: Buzz cut
Tae-eun: Shaved on one side
Yaelim: Pixie cut
Yong-soo: Dandy cut
ฮย็อน บิน

| ฮย็อน บิน |
| --- | --- |
ฮย็อน บินในเดือนมิถุนายน 2024
เกิด: คิม แท-พย็อง  (1982-09-25) 25 กันยายน ค.ศ. 1982 (42 ปี) โซล เกาหลีใต้
การศึกษา: มหาวิทยาลัยจุงอัง
อาชีพ: นักแสดง
ปีปฏิบัติงาน: 2003–ปัจจุบัน
ตัวแทน: VAST Entertainment
ส่วนสูง: 185 cm (6 ft 1 in)
คู่สมรส: ซน เย-จิน (สมรส 2022)
บุตร: 1 คน

ชื่อเกาหลี
ฮันกึล: 현빈
ฮันจา: 玄彬
อาร์อาร์: Hyeon-bin 
เอ็มอาร์: Hyŏnbin 
ชื่อเกิด
ฮันกึล: 김태평
ฮันจา: 金泰坪
อาร์อาร์: Gim Tae-pyeong 
เอ็มอาร์: Kim T'aep'yŏng 
 
เว็บไซต์: vastenm.com
ลายมือชื่อ

คิม แท-พย็อง (เกาหลี: 김태평; ฮันจา: 金泰坪; อาร์อาร์: Kim Tae-pyung; เกิด 25 กันยายน ค.ศ. 1982) ชื่อในการแสดงว่า ฮย็อน บิน (เกาหลี: 현빈) เป็นนักแสดงชาวเกาหลีใต้ ฮย็อน บิน ได้รับการยอมรับอย่างกว้างขวางในบทบาทของเขาในละครตลกแนวโรแมนติกคอมมาดี้เรื่อง ฉันนี่แหละ...คิมซัมซุน (2005) ตั้งแต่นั้นมา เขาก็ปรากฏตัวในบทนำในละครโทรทัศน์ที่ประสบความสำเร็จอื่น ๆ ได้แก่ เสกฉันให้เป็นเธอ (2010–11), อาลัมบรา มายาพิศวง (2018–19) และ ปักหมุดรักฉุกเฉิน (2019–20) ความนิยมของเขากว้างขึ้นด้วยการแสดงในซีรีส์ฮิตในบ็อกซ์ออฟฟิศ หนังแอ็กชันระทึกขวัญ คู่จารชน คนอึนมึน (2017) หนังระทึกขวัญอาชญากรรม เดอะ สวินด์เลอร์ส (2017) และ เกมเจรจาท้ามรณะ (2018) รวมถึงหนังสยองขวัญซอมบี้ นครนรกซอมบี้คลั่ง (2018) เขาเป็นนักแสดงโทรทัศน์แห่งปีของ Gallup Korea ในปี 2011 ผลงานที่ประสบความสำเร็จของฮย็อน บิน ในระดับสากลทำให้เขากลายเป็นดารา ฮันรยู ระดับชั้นนำ เขาเป็นหนึ่งในนักแสดงที่ได้รับค่าตัวและมีอิทธิพลมากที่สุดในเกาหลีใต้
ฮย็อน บิน ได้รับคำชมจากนักวิจารณ์สำหรับการแสดงของเขาในภาพยนตร์แนวประโลมโลก Late Autumn ซึ่งฉายใน เทศกาลภาพยนตร์นานาชาติเบอร์ลิน ครั้งที่ 61 ตลอดอาชีพการงานของเขา เขาได้รับการเสนอชื่อเข้าชิงรางวัลมากมาย รวมถึงห้ารางวัลจาก Baeksang Arts Awards และได้รับรางวัลการแสดงต่าง ๆ รวมถึงรางวัล Grand Prize (แดซัง) สำหรับทีวีในงาน Baeksang Arts Awards ครั้งที่ 47
ชีวิตส่วนตัว

ฮย็อน บิน เกิดและเติบโตในกรุงโซล เขามีพี่ชายหนึ่งคน ซึ่งฮย็อนบินสำเร็จการศึกษาจากมหาวิทยาลัยจุงอัง ใน ค.ศ. 2004 วิชาเอกการละครศึกษา ด้วยผลการเรียนดีเด่น เกียรตินิยมอันดับ 1 และตั้งแต่ ค.ศ. 2009 เขาได้ลงทะเบียนเรียนระดับปริญญาโทที่มหาวิทยาลัยเดียวกันนี้ ปัจจุบันได้คบหากับ ซน เย-จิน และมีกำหนดเข้าพิธีมงคลสมรสในเดือนมีนาคม ค.ศ. 2022 จากนั้นในวันพฤหัสบดีที่ 31 มีนาคม พ.ศ. 2565 ต้นสังกัดของ ซน เย-จิน ได้เผยแพร่ภาพจากงานแต่งงานซึ่งจัดแบบเรียบง่าย ในวันจันทร์ที่ 27 มิถุนายน พ.ศ. 2565 ซนเยจินประกาศว่าเธอกำลังตั้งท้องลูกของทั้งคู่ และเธอได้ให้กำเนิดลูกชายในวันอาทิตย์ที่ 27 พฤศจิกายน พ.ศ. 2565
ผลงาน > ภาพยนตร์

| ปี | ชื่อเรื่อง | ชื่อเรื่องภาษาเกาหลี | บทบาท | หมายเหตุ | อ้างอิง |
| --- | --- | --- | --- | --- | --- |
| 2002 | Shower | 샤워 | Hong-kyu | ไม่ได้ออกอากาศ |  |
| 2004 | Spin Kick | 돌려차기 | Lee Min-gyu |  |  |
| 2004 | คุณพ่อขายาว | 키다리 아저씨 | Hyung-joon |  |  |
| 2006 | A Millionaire's First Love | 백만장자의 첫사랑 | Kang Jae-kyung |  |  |
| 2009 | I Am Happy | 나는 행복합니다 | Jo Man-soo |  |  |
| 2011 | ครั้งหนึ่ง ณ ฤดูแห่งรัก | 만추 | ฮุน |  |  |
| 2011 | Come Rain, Come Shine | 사랑한다, 사랑하지 않는다 | Hwang Ji-seok |  |  |
| 2011 | Tears of Africa | 아프리카의 눈물 | Narrator | สารคดี |  |
| 2014 | แผนโค่นจอมกษัตริย์ | 역린 | พระเจ้าช็องโจ |  |  |
| 2017 | Confidential Assignment | 공조 | Im Cheol-ryung |  |  |
| 2017 | The Swindlers | 꾼 | Hwang Ji-sung |  |  |
| 2018 | เกมเจรจาท้ามรณะ | 협상 | มิน แท-กู | แสดงร่วมกับ ซน เย-จิน |  |
| 2018 | Rampant | 창궐 | Lee Chung |  |  |
| 2022 | Confidential Assignment 2: International | 공조2: 인터내셔날 | Im Cheol-ryung |  |  |
| 2023 | ล็อคเป้าตาย ค่าไถ่หยุดโลก | 교섭 | Dae-sik |  |  |
ผลงาน > ละครโทรทัศน์

| ปี | ชื่อเรื่อง | ชื่อเรื่องภาษาเกาหลี | บทบาท | เครือข่าย | อ้างอิง |
| --- | --- | --- | --- | --- | --- |
| 2003 | Bodyguard | 보디가드 | stalker | เคบีเอส2 |  |
| 2004 | Nonstop 4 | 논스톱 4 | ตัวเอง | เอ็มบีซี |  |
| 2004 | Ireland | 아일랜드 | Kang Gook | เอ็มบีซี |  |
| 2005 | ฉันนี้แหละ คิมซัมซุน | 내 이름은 김삼순 | Hyun Jin-heon | เอ็มบีซี |  |
| 2005 | Nonstop 5 | 논스톱 5 | ตัวเอง (รับเชิญ) | เอ็มบีซี |  |
| 2006–2007 | ลิขิตรัก ละลายใจ | 눈의 여왕 | Han Tae-woong/Han Deuk-gu | เคบีเอส2 |  |
| 2008 | รักนี้ไม่ต้องมีบท | 그들이 사는 세상 | Jung Ji-oh | เคบีเอส2 |  |
| 2009 | Friend, Our Legend | 친구, 우리들의 전설 | Han Dong-soo | เอ็มบีซี |  |
| 2010–2011 | เสกฉันให้เป็นเธอ | 시크릿 가든 | Kim Joo-won | เอสบีเอส |  |
| 2015 | รักสามเส้าเรา 2 คน | 하이드 지킬, 나 | Gu Seo-jin/Robin | เอสบีเอส |  |
| 2018–2019 | อาลัมบรา มายาพิศวง | 알함브라 궁전의 추억 | Yoo Jin-woo | ทีวีเอ็น |  |
| 2019–2020 | ปักหมุดรักฉุกเฉิน | 사랑의 불시착 | Ri Jung-hyuk | ทีวีเอ็น |  |
ผลงาน > รายการโทรทัศน์

| ปี | ชื่อ | บทบาท | เครือข่าย | อ้างอิง |
| --- | --- | --- | --- | --- |
| 2010–2011 | Tears of Africa | Narrator | MBC |  |
| 2012 | Tears of the Earth - from the North Pole to the South Pole | Narrator | MBC |  |